**Olaines novada domes 2024. gada 27. marta saistošo noteikumu Nr. SN\_\_/2024 “Olaines novada pašvaldības pirmsskolas izglītības nodrošināšanas funkcijas īstenošanas kārtība” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums  | Saistošo noteikumu mērķis – noteikt vienotu pirmsskolas vecuma bērnu reģistrācijas kārtību reģistrā un izslēgšanas kārtību no reģistra, uzņemšanas kārtību Olaines novada pašvaldības dibinātās pirmsskolas izglītības iestādēs, vispārējo izglītības iestāžu pirmsskolas grupās. Pašvaldību likuma 4. panta pirmās daļas 4. punkts nosaka pašvaldības autonomo funkciju gādāt par iedzīvotāju izglītību, tostarp nodrošināt obligāto izglītību un gādāt par pirmsskolas izglītības, profesionālās ievirzes izglītības, interešu izglītības un pieaugušo izglītības pieejamību, tā paša panta otrā daļa noteic, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem. Saskaņā ar Izglītības likuma 17. panta pirmo daļu katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā izglītības iestādē.Saskaņā ar Vispārējās izglītības likuma 21. pantu vietējās pašvaldības savā administratīvajā teritorijā nodrošina vienlīdzīgu pieeju pirmsskolas izglītības iestādēm bērniem no pusotra gada vecuma. Tā paša likuma 26. panta pirmā daļa noteic, ka pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot Izglītības likuma un citu likumu noteikumus. Saskaņā ar Pašvaldību likuma Pārejas noteikumu 6. punktu dome izvērtē uz likuma “Par pašvaldībām” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu.Līdz ar to nepieciešams pieņemt jaunus saistošos noteikumus. |
| 2. Fiskālā ietekme uz pašvaldības budžetu  | Saistošie noteikumi aizstāj spēkā esošos saistošos noteikumus.Saistošo noteikumu jaunā redakcija uz Olaines novada pašvaldības budžetu ietekmi neatstāj. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Saistošie noteikumi izstrādāti, lai veicinātu vienotu pieeju bērnu reģistrēšanai pirmsskolu reģistrā. Noteikumu tiesiskais regulējums nodrošinās vienlīdzīgas iespējas pretendēt uz Olaines novada pašvaldības nodrošinātajām vietām pirmsskolas izglītības iestādēs.Ietekme uz vidi, iedzīvotāju veselību, uzņēmējdarbību, konkurenci Olaines novada administratīvajā teritorijā – nav attiecināma.Nav konstatējama ierobežojoša ietekme uz tirgu un atbilstību brīvai un godīgai konkurencei. |
| 4. Ietekme uz administratīvajām procedūrām un to izmaksām  | Saistošo noteikumu izpildi nodrošina Olaines novada pašvaldības komisija pirmsskolas izglītības vietu un atbalsta piešķiršanai, kā arī saistošajos noteikumos noteiktos gadījumos lēmumus pieņem iestādes vadītājs.Olaines novada pašvaldības komisijas pirmsskolas izglītības vietu un atbalsta piešķiršanai un iestādes vadītāja pieņemtos lēmumus un faktisko rīcību var apstrīdēt Olaines novada pašvaldības domē Administratīvā procesa likumā noteiktajā kārtībā. Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem  | Saistošie noteikumi izstrādāti Pašvaldību likuma 4. panta pirmās daļas 4. punktā noteiktās pašvaldības funkcijas izpildei.Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu  | Saistošo noteikumu izpildi nodrošina Olaines novada pašvaldība un Olaines novada pašvaldības komisija pirmsskolas izglītības vietu un atbalsta piešķiršanai. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Prasības un izmaksas ir samērīgas pret ieguvumiem, ko sniedz mērķa sasniegšana, jo saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams šī mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām  | Saistošo noteikumu projekts izskatīts Sociālo, izglītības un kultūras jautājumu komitejā, ņemta vērā iepriekšējā perioda pieredze un prakse, vecāku iebildumi un ieteikumi, un sabiedrības viedokļa apzināšanai saistošo noteikumu projekts ievietots pašvaldības tīmekļvietnē www.olaine.lv, pašvaldības sociālo kontu tīmekļvietnē www.facebook.com no 2024.gada 15.februāra līdz 1.martam. Saņemti seši privātpersonu ierosinājumi. 28.02.2024.-divi ierosinājumi, 29.02.2024.-viens ierosinājums,1.03.2024.-trīs ierosinājumi.Daļa no ierosinājumiem ņemta vērā.40.1. apakšpunktā aizstāts vārds “cita” ar vārdu “citas” ;28. punkts papildināts ar otru teikumu “Komisija izskata iesniegumu un pieņem lēmumu par vietas maiņu, kad Iestādē ir brīva vieta”. |

Domes priekšsēdētājs A. Bergs